**Hankeleping**

**Sotsiaalkindlustusamet**, registrikood 70001975, asukoht \_\_\_\_\_\_\_\_\_\_\_\_\_\_\_\_\_\_\_ (edaspidi ostja), mida esindab \_\_\_\_\_\_\_\_\_\_\_\_ alusel \_\_\_\_\_\_\_\_\_\_\_\_\_

ja

**\_\_\_\_\_\_\_\_\_\_\_\_\_\_\_\_\_\_**, registrikood \_\_\_\_\_\_\_\_\_, asukoht \_\_\_\_\_\_\_\_\_\_\_\_\_\_\_\_\_\_\_ (edaspidi müüja), mida esindab juhatuse liige/ volituse alusel \_\_\_\_\_\_\_\_\_\_\_\_\_\_\_/

edaspidi koos pooled või eraldi pool, sõlmisid käesoleva müügilepingu (edaspidi leping) alljärgnevas:

1. **Üldsätted**
	1. Leping on sõlmitud riigihanke „Liikumispuudega või pimedat inimest teenindava sõiduki parkimiskaartide ost (Sotsiaalkindlustusamet)”, viitenumber 268455 (edaspidi riigihange) tulemusena.
	2. Lepingu lahutamatuteks osadeks on riigihanke alusdokumendid, müüja pakkumus, pooltevahelised kirjalikud teated ning lepingu muudatused ja lisad.
2. **Lepingu ese**
	1. Ostja ostab ja müüja müüb vastavalt riigihanke tingimustele ja edukaks tunnistatud pakkumusele 20 000liikumispuudega või pimedat inimest teenindava sõiduki parkimiskaarti (edaspidi *asjad*).
	2. Asjad peab vastama järgmistele nõuetele:
		1. Sotsiaalministri määrus nr 90 "Liikumispuudega või pimedat inimest teenindava sõiduki parkimiskaardi vorm ja väljaandmise tingimused".
	3. Asjade täpsem kirjeldus ja asjadeleesitatavad nõuded on toodud riigihanke alusdokumentides ja müüja pakkumuses.
3. **Lepingu hind ja tasumise tingimused**
	1. Ostja tasub müüjale asjade eest vastavalt pakkumuses fikseeritud ühe parkimiskaardi maksumusele \_\_\_\_\_ eurot, asjade maksumus kokku on \_\_\_\_\_ eurot (edaspidi lepingu hind). Hinnale lisandub käibemaks õigusaktides sätestatud korras, välja arvatud punktis 3.2 nimetatud juhul.
	2. Kui pakkumuse esitamise ajal ei olnud müüja käibemaksukohustuslane või tal ei olnud kohustust käibemaksu arvestada, kuid selline kohustus tekkis pärast pakkumuse esitamist või lepingu täitmise käigus, peab müüja arvestama, et lepingu hind sellest käibemaksu võrra ei suurene.
	3. Lepingu hind sisaldab asjade kohale toimetamist vastavalt lepingu punktile 4.3 ostja asukoha Paldiski mnt 80, Tallinn.
	4. Lepingu hind on lõplik ning sisaldab kõiki lepingu täitmise kulusid.
	5. Ostja tasub asjadeeest kahes osas pärast vastavate üleandmise-vastuvõtmise aktide allkirjastamist ja nende alusel esitatud arvete saamist.
	6. Müüja esitab ostjale arve e-arvena. Arvele tuleb märkida riigihanke viitenumber 268455, 15-kohaline lepinguosa viitenumber (leitav riigihangete registrist lepingu juurest) ja ostja ja müüja kontaktisikute andmed.
	7. Arve maksetähtaeg peab olema vähemalt 14 kalendripäeva arve esitamisest.
4. **Üleandmine**
	1. Müüja annab ostjale üle asjad, mille kvaliteet, kogus ja omadused vastavad riigihanke alusdokumentides ja pakkumuses sätestatule. Riigihanke alusdokumentides määratlemata omaduste osas peavad asjad olema vähemalt keskmise kvaliteediga ja vastavama sarnastele asjadele tavaliselt esitatavatele nõuetele. Müüja poolt pakkumuses esitatud ja riigihanke menetluse käigus heaks kiidetud tootenäidist kasutatakse võrdlusmaterjalina asjade kvaliteedi kontrollimisel.
	2. Asjad peavad vastama riigihanke alusdokumentides esitatud tehnilistele nõuetele ja müüjal peavad olemas olema intellektuaalse omandi õigused lepingu täitmiseks.
	3. Müüja tarnib asjadostja asukohta kahes osas:
		1. 10 000 parkimiskaarti hiljemalt 22.01.2024;
		2. 10 000 parkimiskaarti hiljemalt 22.01.2025.
	4. Müüja peab asjade kohale toimetamisel tagama asjade kvaliteedi säilimise ja järgima lepingu objektiks olevatele asjadele tavaliselt esitatavaid transportimise tingimusi.
	5. Asjade üleandmine toimub üleandmise-vastuvõtmise aktiga.
		1. Üleandmise-vastuvõtmise aktis fikseeritakse vajadusel asjade vastuvõtmisel ilmnenud puudused ja määratakse tähtaeg puuduste kõrvaldamiseks. Kui müüja rikub lepingust tulenevat kohustust, mille heastamine ei ole võimalik või kui ostjal ei ole heastamise vastu huvi, tähtaega puuduste kõrvaldamiseks ei määrata.
		2. Kui asjadel on üleandmisel olulised puudused, on ostjal õigus keelduda asjadevastuvõtmisest. Sellisel juhul on müüja kohustatud ostja nõudmisel, kas asjadparandama või vahetama ümber puudusteta asjade vastu kümne päeva jooksul või alandama asjade maksumust.
		3. Kui ostja keeldub asju vastu võtmast, on müüjal õigus tellida asjade vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui asjade vastuvõtmisest keeldumine osutub ekspertiisi tulemusel põhjendamatuks, hüvitab ostja müüjale ekspertiisikulud. Kui ekspertiis kinnitab asjade mittevastavust, jäävad ekspertiisikulud müüja kanda.
	6. Asjade omandiõigus ja juhusliku hävimise ning kahjustusmise riisiko läheb müüjalt ostjale üle üleandmise-vastuvõtmise akti allkirjastamisega.
5. **Poolte vastutus ja vääramatu jõud**
	1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
	2. Müüja vastutab igasuguse lepingurikkumise eest eelkõige, kui müüja ei ole lepingut täitnud, asjadei vasta lepingus sätestatud nõuetele, asjadei ole tähtaegselt üle antud või müüja ei esita asjade üleandmisel selle kohta nõuetekohast dokumentatsiooni vms. Müüja ei vastuta asjade puuduste eest, kui need on tingitud asjade ebaõigest kasutamisest või hooldamisest ostja poolt.
	3. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi ostja. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
	4. Ostja esitab pretensiooni mõistliku aja jooksul asjade mittevastavusest teada saamisest arvates.
		1. Pretensioonis fikseeritakse asjades ilmnenud puudused ja määratakse tähtaeg puuduste kõrvaldamiseks. Ostja võib nõuda puudustega asjade parandamist või puudusteta asjade vastu ümber vahetamist, kui sellega ei põhjustata müüjale ebamõistlikke kulusid või põhjendamatuid ebamugavusi.
		2. Ostjal on õigus puuduste kõrvaldamise nõude asemel alandada lepingu hinda.
	5. Lisaks lepingu täitmise nõudele või täitmisnõude asemel on ostjal õigus nõuda leppetrahvi 3% lepingu hinnast, iga rikkumise eest, kui müüja ei ole asju üle andnud või ei vasta müüja poolt üle antud asjad lepingutingimustele.
	6. Lepingus sätestatud asjadeüleandmise tähtajast mittekinnipidamise korral on ostjal õigus nõuda müüjalt leppetrahvi 0,2% lepingu hinnast iga viivitatud päeva eest.
	7. Kui müüja ei täida lepinguga võetud kohustusi, ei paranda või ei vaheta ümber puudustega asju ja müüja viivitust saab lugeda oluliseks lepingurikkumiseks, on ostjal õigus osta mittetäidetud või mittenõuetekohaselt täidetud mahus asjad kolmandatelt isikutelt ning nõuda lisaks leppetrahvile kolmandatelt isikutelt ostetud asjadele kulunud summa ning lepingu hinna vahe hüvitamist müüja poolt ja/või leping erakorraliselt ühepoolselt lõpetada.
	8. Kui ostja viivitab lepingus sätestatud rahaliste kohustuste täitmisega, on müüjal õigus nõuda ostjalt viivist 0,2% tähtaegselt tasumata summalt päevas, kuid mitte rohkem kui 5% lepingu hinnast.
	9. Lepingu punktis 9 sätestatud konfidentsiaalsuskohustuse rikkumisel müüja või lepingu punktis 7.1. nimetatud isikute poolt on ostjal õigus nõuda müüjalt leppetrahvi kuni 5% lepingu hinnast ja/või leping erakorraliselt ühepoolselt üles öelda.
	10. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on ostjal õigus leping erakorraliselt ühepoolselt lõpetada, teatades sellest müüjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 kirjeldatud asjadoludel.
	11. Leppetrahvid ja viivised tuleb tasuda 14 päeva jooksul vastava nõude saamisest. Ostjal on õigus asjade eest tasumisel vähendada lepingu hinda leppetrahvi summa võrra.
	12. Pooled ei vastuta lepingust või õigusaktidest tuleneva kohustuse rikkumise eest, kui kohustuse rikkumise põhjustas vääramatu jõud. Vääramatu jõu ja rikkumise vabandatavuse osas kohaldavad pooled võlaõigusseaduses (VÕS) §-s 103 sätestatut.
		1. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeriti arvestades pakkumuste esitamise tähtpäeva seisuga kehtivat olukorda. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
		2. Kui lepingu täitmine on takistatud vääramatu jõu mõju tõttu, lükkuvad lepingus sätestatud tähtajad edasi aja võrra, mil vääramatu jõud kohustuse täitmist takistas.
6. **Teadete edastamine ja volitatud esindajad**
	1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
	2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
	3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.
	4. Poolte volitatud esindajad on:
		1. Ostja volitatud esindaja \_\_\_\_\_\_\_\_\_\_\_\_ *nimi* ­­­\_\_\_\_\_\_\_\_\_\_\_\_\_\_\_\_\_, *telefon \_\_\_\_\_\_\_, e-post \_\_\_\_\_\_\_\_\_\_\_\_*. Ostja volitatud esindajal on õigus esindada ostjat kõikides lepingu täitmisega seotud küsimustes, v.a lepingu muutmine, lepingu ühepoolne erakorraline lõpetamine ning leppetrahvi, viivise või kahjude hüvitamise nõude esitamine.
		2. Müüja volitatud esindaja \_\_\_\_\_\_\_\_\_\_\_\_ *nimi* ­­­\_\_\_\_\_\_\_\_\_\_\_\_\_\_\_\_\_, *telefon \_\_\_\_\_\_, e-post \_\_\_\_\_\_\_\_\_\_\_\_*.
	5. Pooled võivad põhjendatud vajaduse korral lepingu täitmise käigus volitatud esindajate andmeid muuta, teavitades sellest teist poolt e-posti teel. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
7. **Konfidentsiaalsus ja andmekaitse**
	1. Müüja kohustub tagama, et tema esindajad, töötajad, lepingupartnerid ning muud isikud, keda ta oma kohustuste täitmisel kasutab, oleksid lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
	2. Lepingu täitmisel müüjale või müüjaga seotud isikutele teatavaks saanud isiku- ja turvaandmed ning muu vastavalt markeeritud teave ja asjaolud, mille avalikuks tulek võiks kahjustada ostja huve, on konfidentsiaalne. Vastavasisulise informatsiooni kolmandale isikule kättesaadavaks tegemist müüja või müüjaga seotud isiku poolt käsitletakse kui lepingu olulist rikkumist. Lepingu alusel konfidentsiaalseteks andmeteks loetakse ka vahetult töö teostamisega ostja kohta müüjale teatavaks saanud teave. Müüjal ei ole õigust nimetatud teavet avaldada ega muul viisil töödelda.
	3. Müüja võib avaldada konfidentsiaalset informatsiooni, sealhulgas isikuandmeid üksnes nendele isikutele, kellele vastav õigus tuleb õigusaktidest või isikutele kes seda teavet vajavad lepinguliste kohustuste täitmiseks ja keda on teavitatud, et selline informatsioon on konfidentsiaalne ja nad on seotud konfidentsiaalsuskohustusega. Kui isikule avaldatakse lepinguliste kohustuste täitmiseks isikuandmeid, on müüja kohustatud tagama, et isik, kellele isikuandmeid avaldatakse, järgib lepingus ja õigusaktides sätestatud isikuandmete töötlemise nõudeid.
	4. Konfidentsiaalne informatsioon ei hõlma endas informatsiooni, mis on avalikult teadaolev või mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil. Müüjal ei ole õigust kasutada konfidentsiaalset teavet kasu saamise eesmärgil või kolmandate isikute huvides.
	5. Müüja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
	6. Müüjal ega müüjaga seotud isikutel ei ole õigust anda lepingu raames teateid pressile, meediale, üldsusele või teistele auditooriumidele ilma ostja eelneva kirjalikku taasesitamist võimaldavas vormis antud nõusolekuta.  Meediapäringute korral tuleb müüja vastus kooskõlastada ostjaga.
8. **Lepingu kehtivus, muutmine ja lõpetamine**
	1. Leping jõustub allkirjastamisest poolte poolt ja kehtib kuni lepinguliste kohustuste täitmiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
	2. Kui lepingu lõppemise ajaks ei ole uue riigihanke tulemusel lepingut sõlmitud, on ostjal müüja nõusolekul õigus pikendada lepingu kehtivust kuni 3 kuud.
	3. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
	4. Ostjal on õigus leping mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vastav vajadus. Ostja teatab müüjale sellekohasest soovist kirjalikult ette vähemalt 30 kalendripäeva.
9. **Lõppsätted**
	1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
	2. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
	3. Müüja on teadlik, et leping on avaliku teabe seaduses sätestatud ulatuses avalik.
	4. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju maakohtule.
	5. Leping on allkirjastatud digitaalselt *või paberkandjal (kui on välispakkuja)*.

**Ostja Müüja**